Source: https://www.financnasprava.sk/sk/podnikatelia/clo-obchodny-tovar/oslobodenie-od-cla-dph-a-spd
Timestamp: 2020-07-15 11:19:04+00:00
Document Index: 5370114

Matched Legal Cases: ['čl. 42', 'čl. 53', 'čl. 54', 'čl. 57', 'čl. 59', 'čl. 60', 'čl. 61', 'čl. 81', 'čl. 82', 'čl. 85', 'čl. 86', 'čl. 95', 'čl. 102', 'čl. 103', 'čl. 104', 'čl. 105', 'čl. 106', 'čl. 107', 'čl. 112', 'čl. 113', '§ 47', '§ 49', '§ 50', '§ 51', 'čl. 203', 'čl. 158', '§ 10', '§ 7', '§ 7', '§ 7', '§ 48', '§48', '§ 67']

Viac informácií pre oslobodenie tovaru od cla pri dovoze
Oslobodenie od spotrebných daní (SPD)
Dovezený tovar možno na základe právnych predpisov Únie a národných právnych predpisov oslobodiť od cla. Požiadavku na oslobodenie tovaru od cla pri dovoze je potrebné uviesť príslušným kódom v pravej časti odseku 37 colného vyhlásenia. Kódy, ktoré sú uvedené v Prílohe 9 Dodatku D1 delegovaného nariadenia o prechodných ustanoveniach [nové okno] (pre colné vyhlásenia podávané v papierovej forme) a v prílohe B vykonávacieho nariadenia [nové okno]
(pre colné vyhlásenia podávané elektronicky) zohľadňujú možnosti oslobodenia tovaru od cla. Kódy, ktoré sú uvedené v Prílohe č. 7 Vyhlášky č. 161/2016 Z. z. [nové okno]
vyjadrujú požiadavku na oslobodenie tovaru od cla a súčasne od DPH. V odseku 37 colného vyhlásenia je potrebné uviesť príslušný kód podľa toho, či deklarant požaduje oslobodenie iba od cla alebo od cla aj DPH súčasne.
Prípady oslobodenia tovaru sú upravené v nariadení rady (ES) č. 1186/2009 [nové okno]ustanovujúcom systém Spoločenstva pre oslobodenie od cla:
tovar určený na vzdelávacie, vedecké a kultúrne účely, vedecké prístroje a zariadenia (čl. 42-52)
laboratórne zvieratá a biologické alebo chemické látky určené na výskum (čl. 53)
liečivá a lieky ľudského pôvodu a činidlá na určovanie krvnej skupiny a typu tkaniva (čl. 54 – 56)
nástroje a prístroje určené na lekársky výskum, lekársku diagnostiku alebo liečbu (čl. 57 – 58)
referenčné látky určené na kontrolu kvality liečiv (čl. 59)
farmaceutické výrobky používané pri športových podujatiach (čl. 60)
tovar pre charitatívne a dobročinné organizácie; tovar určený pre nevidiacich a inak telesne postihnuté osoby (čl. 61 – 80)
čestné vyznamenania a ocenenia (čl. 81)
dary získané v rámci medzinárodných vzťahov (čl. 82- 84)
tovar pre potreby panovníkov a hláv štátov (čl. 85)
tovar dovážaný na podporu rozvoja obchodu – vzorky, tlačoviny, propagačný materiál a pod. (čl. 86 – 94)
tovar dovezený na skúšky, analýzy alebo pokusy (čl. 95 – 101)
zásielky zasielané organizáciám zabezpečujúcim ochranu autorského práva alebo práva priemyselného vlastníctva a patentového práva (čl. 102)
turistická informačná literatúra (čl. 103)
rôzne dokumenty a články (čl. 104)
pomocné materiály na upevnenie a ochranu tovaru počas jeho prepravy (čl. 105)
podstielka, krmivo a napájanie pre zvieratá počas ich prepravy (čl. 106)
palivá a mazivá nachádzajúce sa v cestných motorových vozidlách a špeciálnych kontajneroch (čl. 107 – 111)
materiály na stavbu, údržbu alebo výzdobu pamätníkov alebo cintorínov vojnových obetí (čl. 112)
rakvy, pohrebné urny a ozdobné pohrebné predmety (čl. 113)
Colný zákon [nové okno] navyše upravuje oslobodenie od dovozného cla na:
tovar dovážaný osobami, ktoré požívajú výsady a imunity podľa medzinárodného práva a vybavenie zahraničných pracovísk (tovar určený na spotrebu diplomatických alebo konzulárnych zastúpení cudzích štátov, úradné materiály, zariadenie úradných priestorov, pohonné látky a zariadenia pre dopravné prostriedky a pod.) (§ 47 a 48);
palubné zásoby (zásoby potravín, nápojov a ostatného tovaru, ktoré sú určené na spotrebu na palube dopravných prostriedkov určených na podnikateľské účely) (§ 49);
pohonné látky v hlavných nádržiach obchodných motorových vozidiel určených na prepravu viac ako 9 osôb vrátane vodiča v množstve najviac 600 l na vozidlo na 1 cestu (§ 50);
semená, osivá a hnojivá (§ 51).
Na základe čl. 203 až 205 Colného kódexu a čl. 158 a 159 delegovaného nariadenia je možno od dovozného cla oslobodiť:
vrátený tovar, tj. tovar, ktorý bol po vývoze z colného územia Únie naspäť vrátený a prepustený do voľného obehu v lehote 3 rokov. Konkrétne špecifiká a podmienky tejto možnosti oslobodenia upravujú vyššie uvedené články právnych predpisov.
Oslobodenie tovaru od SPD pri dovoze tovaru z tretích krajín je možné uplatniť na základe právnych predpisov vzťahujúcich sa k jednotlivým daniam podľa predmetu. Žiadosť o oslobodenie dovozu od SPD vyjadruje deklarant v colnom vyhlásení príslušným kódom uvedeným v piatej časti odseku 33 colného vyhlásenia.
Alfanumerické kódy vyjadrujúce oslobodenie tovaru od SPD pri dovoze sú uvedené vo Vyhláške č. 161/2016 [nové okno]
Z. z., pričom písmeno každého kódu je viazané na určitý typ SPD (napr. „U“ – minerálny olej, „S“ alkoholické nápoje a pod.).
Zákon č. 98/2004 Z.z. [nové okno] o spotrebnej dani z minerálneho oleja v znení neskorších predpisov upravuje oslobodenie od dane v § 10;
Zákon č. 106/2004 Z.z. [nové okno] spotrebnej dani z tabakových výrobkov v znení neskorších predpisov upravuje oslobodenie od dane v § 7;
Zákon č. 530/2011 Z.z. [nové okno] o spotrebnej dani z alkoholických nápojov v znení neskorších predpisov upravuje oslobodenie od dane v § 7 a 40;
Zákon č. 609/2007 Z.z. [nové okno] o spotrebnej dani z elektriny, uhlia, zemného plynu v znení neskorších predpisov upravuje oslobodenie od dane v § 7 a 14.
Oslobodenie od DPH sa spravidla udelí pri dovoze v tých istých prípadoch ako oslobodenie tovaru od cla.
Prípady kedy je dovoz tovaru oslobodený od DPH upravuje § 48 a §48a zákona č. 222/2004 Z. z. [nové okno] o dani z pridanej hodnoty. Špecifickým prípadom je oslobodenie dovozu investičného zlata, ktorý je upravený § 67 zákona č. 222/2004 Z. z. [nové okno] o dani z pridanej hodnoty.
Prepojenie oslobodenia tovaru od cla a DPH pri dovoze tovaru je upravené aj v prílohe č. 7 Vyhlášky č. 161/2016 Z. z. [nové okno]